ප‍්‍රශ්නය-: මැතිවරණ ක‍්‍රමය දින සියය තුළ වෙනස් කරයිද? පිළිතුර:- ඒක තමා ඔවුන් කියන්නේ මැතිවරණ ක‍්‍රමය වෙනස් කරන්න දින සියය තුළ කල් මදි කියලා. ආසනවලට භූමි සීමා තීරණය කරන්න  ඕනෑ. ජනගහන සීමා හදන්න  ඕනෑ. ඒක තමයි අපි කිව්වේ හය මාසයක් ගන්න කියලා. දැන් මදි කියන කතාව කියන්න එපා. මේක දෙයියන්ට වුණු බාරයක් වගෙයි. විහාරමහා දේවි උද්‍යානයට  ඕගොල්ලෝ අපි රැුස්වෙලා දේශපාලන පක්ෂ, කණ්ඩායම් 49ක් එතැන මුළු මහත් ජනතාවට බාරයක් වුණා. අපි දින සියයක් ඇතුළේ විධායක ජනාධිපති ක‍්‍රමය අහෝසි කරනවා, දින සියය ඇතුළේ 17 වැනි සංශෝධනය නැවත ක‍්‍රියාවට නංවනවා, අපි දින සියයක් ඇතුළේ මැතිවරණ ක‍්‍රමය වෙනස් කර අලූත් මැතිවරණ ක‍්‍රමයකට යනවා කියා ජනතාවට බාරයක් වුණා. මේක දෙයියන්ට වුණු බාරයක් වගෙයි. ඒ බාරේ ඔප්පු කරන්න හරියටම දින සියයයි තියෙන්නේ. ඒ නිසා අපි ජනාධිපතිතුමාට කියන්නේ ඔබතුමා වෙච්ච බාරේ ඔප්පු කරන්න හරියට. දෙයියන්ට බාර වෙලා, නිකන් කුණු ඇපල් ගෙඩියකුයි කුණු අන්නාසි ගෙඩියකුයි දීලා දෙයියෝ රවට්ටන්න එපා. ජනතාව රවට්ටන්න එපා. බාරේ හරියට ඔප්පු කරන්න.